
    545400 SIGHIŞOARA
Str. Muzeului nr. 7, Tel./Fax 0265 - 771278
H O T Ă R Â R E A   NR. 235
                                                           din 29 noiembrie 2018
privind încetarea de drept a mandatului de consilier local a doamnei Stoica Dorina

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 32.620/19.11.2018, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Văzând demisia depusă de doamna consilier local Stoica Dorina și înregistrată la registratura generală a Municipiului Sighișoara sub nr. 32.000/12.11.2018, prin care face cunoscută intenția sa de încetare a mandatului de consilier local, prin demisie;

Ținând cont de demisia depusă și înregistrată la registratura generală a Municipiului Sighișoara sub nr. 32.000/12.11.2018, de către doamna consilier local Stoica Dorina, sens în care, se impune a se constata încetarea de drept a mandatului de consilier local a acesteia și a se lua act de vacanța locului de consilier local, astfel rămas vacant, ca urmare a demisiei acesteia;

Având în vedere prevederile art. 9 alin. (2) lit. “a”, alin. (3), coroborate cu cele ale art. 12 alin. (1) și alin. (2) din Legea nr. 393/2004 privind Statutul aleșilor locali, cu modificările și completările ulterioare;

Ținând cont de prevederile Legii nr. 115/2015 pentru alegerea autorităților administrației publice locale, pentru modificarea Legii administrației publice locale nr. 215/2001, precum și pentru modificarea și completarea Legii nr. 393/2004 privind Statutul aleșilor locali;

Luând în considerare și prevederile art. 71 din Regulamentul de organizare și funcționare al Consiliului local Sighișoara, aprobat prin Hotărârea Consiliului Local Sighișoara nr. 98/25.10.2012;

Având în vedere Referatul constatator, înregistrat cu nr. 32.621/19.11.2018, prin care se propune să se ia act și să se constate încetarea de drept a mandatului de consilier local a doamnei Stoica Dorina, precum și să se declare vacant locul acesteia de consilier local, îndeplinindu-se prevederile legale în acest sens;

În temeiul prevederilor art. 36 alin. (1) și alin. (9), art. 45 alin. (1) și ale art. 115 alin. (1) lit. “b” din Legea nr. 215/2001, Legea administrației publice locale, republicată, cu modificările și completările ulterioare,
H O T Ă R Ă Ș T E:

Art. 1. Ia act de încetarea de drept a mandatului de consilier local a doamnei Stoica Dorina, ca urmare a demisiei acesteia și constată încetarea de drept a mandatului de consilier local a doamnei Stoica Dorina, ca urmare a demisiei acesteia.
Art. 2. Se declară vacant mandatul de consilier local deținut de doamna Stoica Dorina.
Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Secretarul municipiului și Serviciul Administrație publică locală.
Art. 4. Prin grija d-nei Bizo Anca, Secretar al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian         

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi.)
 Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Serviciul Administraţie publică locală;
  1 ex. Partidul Uniunea Independentă pentru Sighişoara (U.I.P.S.); 
  1 ex. doamna Stoica Dorina.
  9 ex.
  C.A.B.
